Cornelia Catharina de Lange

Cornelia Catharina de Lange (Alkmaar, 1871ko ekainaren 24a - Amsterdam, 1950eko urtarrilaren 28a) Holandako pediatra izan zen. Cornelia de Lange sindromeak bere izena darama.

 Biografia 
Alkmaarren jaio zen, Amsterdamgo Unibertsitatean graduatu zen 1897an eta medikuntza orokorrean hasi zen lanean. Herbehereetan pediatria espezialitate gisa existitzen ez zenez, De Lange Suitzara joan zen bizitzera eta Zuricheko Haur Ospitalean lan egin zuen Oskar Wyssen begiradapean. 1900. hamarkadan De Lange espezialista ospetsu bihurtu zen, eta Amsterdamgo Haur Ospitalean postu bat lortu zuen.

De Langek pediatriako arlo guztietan egin zuen lan. Lanean eman zituen 50 urteetan, pediatriako nahasmendu ugari behatu eta bildu zituen. De Lange sortzetiko eritasunez ere interesatu zen, eta 1920ko eta 1930eko hamarkadetan garatutako giza genetikaren teorian duen garrantzi pediatrikoaz.

1927an, 57 urte zituela, pediatriako plaza bat irabazi zuen Amsterdamgo Unibertsitatean, eta Holandako medikuntzako lehen emakume irakaslea izan zen. Bere postuan hamalau tesi zuzendu zituen pediatrian eta, bere graduatuen artean, hiru emakume zeuden.

1933an De Langek berak "typus degenerativus Amstelodamensis" (Amsterdam motako endekapena) deitu zuena bi umetan deskribatu zuen, Cornelia de Lange sindrome ezaguna bihurtu zena. 

Amsterdamen hil zen 78 urte zituela.

 Sariak eta aintzatespenak 
1947an Zaldun izendatu zuen Holandako gobernuak Orange-Nassau Ordenako kide gisa.

 Erreferentziak 

 Kanpo estekak 

Kategoria:Medikuntza-ikerketa
Kategoria:Pediatrak
Kategoria:Emakume medikuak
Kategoria:Emakume pediatrak
Kategoria:Emakume irakasleak
Kategoria:Emakume ikertzaileak
Kategoria:Emakume zientzialariak
Kategoria:Amsterdamen hildakoak